Sedlo (geomorfológia)

Sedlo (iné názvy: horské sedlo, priehyba [v širšom zmysle]) je „zníženina v rámci chrbta alebo hrebeňa”, resp. v trochu užšom zmysle „najnižšie miesto na chrbátnici medzi dvoma kopami, z ktorého protismerne vychádzajú dve alebo viac údolných čiar”. 

Široké a plytké sedlo sa v geografii nazýva priehyba [v užšom zmysle], široké a hlboké sedlo priesmyk a úzke a hlboké sedlo tiesňava. 

Sedlo je často o najschodnejšie miesto horského pásma. Sedlami často vedú turistické chodníky a cesty, preto sú vhodným miestom pre horské chaty, útulne a salaše.

Známe sedlá 
 Besník () – oddeľuje Nízke Tatry a Slovenské rudohorie
 Bumbálka () – Turzovská vrchovina
 Čertovica () – oddeľuje Ďumbierske a Kráľovohoľské Tatry
 Donovaly () – oddeľuje Veľkú Fatru a Starohorské vrchy
 Duklianske sedlo () – Nízke Beskydy
 Fačkovské sedlo () – oddeľuje Malú Fatru a Strážovské vrchy
 Havran () – Považský Inovec
 Jablonovské sedlo (Soroška) () – Slovenský kras
 Kopské sedlo () – oddeľuje Vysoké a Belianske Tatry
 Ľaliové sedlo () – oddeľuje Západné a Vysoké Tatry
 Malý Šturec () – oddeľuje Veľkú Fatru a Kremnické vrchy
 Pezinská Baba () – Malé Karpaty
 Príslop () – Oravská Magura
 Snilovské sedlo () – Malá Fatra
 Vernárske sedlo () – Slovenský raj

Referencie

Pozri aj 
 priesmyk

Geomorfológia
Priesmyky a sedlá